( 28) 

 CAPUT ALTERUM. 



DE SENEC* SCRIPTIS PHI L OS OPIIICIS. 



V. De ejus libris de Ira. 



Primum opus philosophicum , quod ab eo scriptum, nobis etiamnunc 

 superest, sunt tres libri de Ira. quos fratri natu majori M. Annaeo Novato 

 inscripsit, qui postea a Junio Gallione adoptatus, hujus nomen assumsit. 

 Nonnisipost Caligulae csedem editi esse videntur(l). Non autem utique in- 

 tegri ad nos pervenerunt, interpretes enim in capite secundo libri primi 

 plures fuisse observant irae definitiones, a Lactantio e Seneca allatas (2). 

 Quantam, quam gravem ac periculosam animi commotionem affectionem- 

 que iram babuerit Seneca sponte patet, quum tres libros de ea scripserit. 

 Eo nomine quam maxime sese commendant hi libri, quod absolutissimam 

 de inbonesta hac et foeda perturbatione disputationem pra.-bent, qua in 

 intimos penitus mentis humanae secessus sinusque se penetrasse luculen- 

 ter et praeclare probavit auctor. Aurea enim dat praecepta , primum de 

 ira noscenda, turn de fugienda ea, dein de cohibendo boc animi motu, 

 denique quomodo erga bos, qui irali sunt, nos gerere debeamus. Licet 

 vero in partibus pulchri sint libri illi, universe tamen, judice Lipsio (3), 

 parum distinct! sunt et ordo in iis confusus est. 



VI. De tribus Consolationibus ad Helviam matrem , ad Polybium 



et ad M.arciam. 



Harum primatn in exsilium , ut vidimus , a Claudio , primo imperil 

 anno, pulsus, impurissima ista incitante Messalina, e Corsica ad matrem 

 casu suo incredibiliter dolentem scripsit. Non autem statim exsilii initio, 

 sed extreme primo anno aut initio sequentis librum in matris suorumque 

 solatium conscripsisse videtur. Erat turn in setatis et ingenii vigore ac 



(1) Lips, in Arg. ad libr. I. Cf. Nic. Faberin Praef. Gallicas edit, anni 1607 prsemissa. 



(2) In libro de Ira Dei ad Oouatum, c. 17. Cf. Ruhk. in Lect. Var. ad cap. laud. 3. tit. c. 



(3) Ibid. 1. 1. 



